## **Opgave 13 Var Nürnbergdomstolen en sejrherre-domstol?**

I denne opgave skal du forholde dig til nogle af de kritikpunkter, som er blevet rejst i forbin­delse med retsopgøret i Nürnberg efter anden verdenskrig.

**Baggrund**

Retssagerne i Nürnberg er blandt historiens mest omdiskuterede, bl.a. fordi de på flere måder udfordrede universelle principper for retfærdighed. Domstolen er både blevet kriti­seret for at dømme efter love med tilbagevirkende kraft og for at være en såkaldt sejrherre­domstol. Det vil sige en domstol, hvor sejrherrerne dømmer krigens tabende part uden at se på sine egne forbrydelser. Kritikere har påpeget, at domstolen udelukkende gjorde op med krigsforbrydelser begået på tysk side; men at de allierede tropper også begik forbrydelser. Fx stod Sovjetunionen bag massakren på 15-20.000 polske officerer i Katyn i 1940. I slutningen af krigen kostede amerikanske atombomber over Japan op mod 400.000 mennesker livet. Begge hændelser er sidenhen blevet karakteriseret som krigsforbrydelser.

**Opgave**

1. Diskuter, hvorfor Nürnbergdomstolen kun gjorde op med tyske krigsforbrydelser.
2. Vurdér, om det er et problem for retfærdigheden, at der kun blev gjort op med for­brydelser begået på tysk side.